**AKTYVI SUBALANSUOTA PAMOKA 3 X 15**

Baltosios Vokės „Šilo“ gimnazija

 (Švietimo įstaigos pavadinimas)

|  |  |  |
| --- | --- | --- |
| **Mokytojų****kūrybinės** **laboratorijos** | **C:\Users\inesa_suchocka\Documents\herbai-logotipai\herbas2.gif** | **C:\Users\inesa_suchocka\Desktop\Logo1.png** |

**Data: 2019-03-28
Dalykas / ugdomoji veikla:** lietuvių kalba, anglų kalba, teatras.

**Klasė / grupė:** 8 –I g kl.

**Planą sukūrė:** Aušra Indrišiūnienė, Lolita Voitkevič

*(mokytojo vardas, pavardė)*

**Pamokos (pamokų ciklo) /užsiėmimo pavadinimas** : Bendravimo normos patarlėse ir kasdieniniame gyvenime.

|  |
| --- |
| **Pamokos/užsiėmimo idėja** |
| Atvira integruota lietuvių kalbos, anglų kalbos ir teatro pamoka, skirta Teatro dienai (Renginių, skirtų sąmoningumo didinimo mėnesiui „Be patyčių 2019“, programos dalis). |
| **Mokinių/vaikų skaičius** | 18 |
| **Pamokų/užsiėmimų skaičius****(Trukmė)** | 2 integruotos pamokos – 90 min. |
| **Pamokos/užsiėmimo tikslai** | 1.Per kūrybišką, patirtimi ir tyrinėjimu grįstą mokymąsi ugdyti mokinių gimtosios ir užsienio (anglų ) kalbinius gebėjimus, gilinti kritinio mąstymo ir kūrybingumo kompetencijas, formuoti ir stiprinti viešojo kalbėjimo įgūdžius.2. Ugdyti mokinių etines vertybes, grįstas tradicinėmis skirtingų kultūrų (lietuvių ir anglų) bendradarbiavimo bei pagarbos nuostatomis. |
| **Pamokos/užsiėmimo uždaviniai** | Suprasti ir kūrybiškai interpretuoti bendrą lietuviškos ir angliškos patarlės idėją;Patraukliai pristatyti ją klasės draugams. |
| **Mokymosi/ugdymosi aplinkos, priemonės ir (ar) technologijos** | Interaktyvi lenta, interaktyvios lentos laikmatis, kortelės su patarlėmis, A3 formato lapai, flomasteriai, vokai su angliškomis patarlėmis (išslapstyti klasėje). Planšetės, internetiniai žodynai. Suolai sustumti į keturias grupes su aplink sustatytomis kėdėmis. |
| **Pamokos/užsiėmimo eiga, mokymo(si)/ugdomųjų veiklų aprašymas**  |
|

|  |  |  |
| --- | --- | --- |
| Numatomas laikas | Mokymo(si) veikla | EigaUžduotys, mokinių veikla |
|  5-7 min. | Kartojimas ir sudominimas: „minčių lietus“. | Lentoje – „saulė“ su žodžiu „bendravimas“. Kas svarbu bendraujant? Mokiniai eina po vieną ir rašo lietuviškus žodžius ant spindulių. |
| 3 min. | Mokomojo uždavinio skelbimas formuluojant problemą. | **Kokios bendravimo normos, vertybės atsispindi liet./anglų patarlėse? Kuo jos svarbios šiandien, kasdieniniame mūsų bendravime?** |
| 5 min. | Skirstymas į 4 grupes. | Sustoja pagal ūgį, išsiskaičiuoja 1-4, susėda pagal eilės nr. Už apskritų stalų (grupelės po 4-5 mokinius). |
| 5 min. | Vaidmenų pasiskirstymas grupėse, užduočių (patarlių) traukimas. | Pasiskirsto vaidmenis: Lyderis, piešėjas, rašytojas, kalbėtojas, vertėjas. Traukia korteles su lietuviškai užrašytomis patarlėmis. |
| 3 min. | Užduoties skelbimas. | Grafiškai pavaizduoti patarlės idėją (kol kas piešiniai nerodomi).  |
| 12 min. | Darbas grupėse pagal nustatytą laiką. | Įjungiamas laikmatis, mokiniai pasitaria, dailininkas piešia. |
| 5 min. | Tyrinėjimas (nustatomas laikas). | Ieško vokų su angliškais patarlės atitikmenimis (galima naudotis žodynais). |
| 12 – 15 min. | Darbas grupėse pagal nustatytą laiką. | Kuria iki 10 sakinių situaciją iš mokyklinio gyvenimo, iliustruojančią patarlės idėją. Privalo būti užuomazga – konfliktas – atomazga. Rašytojas užrašo lietuviškai, vertėjas – angliškai (galima naudotis google translator). |
| 20 min. (po 5 min. kiekvienai grupei).  | Grupės darbo pristatymas. | Kiti mokiniai turi atspėti patarlę:1. Iš piešinio;
2. Iš pasakojamos situacijos (sakinys lietuviškai - angliškai).
 |
| 5 min. | Apibendrinimas, refleksija. | Patarlės parodomos ekrane. Kas bendra lietuviškoms ir angliškoms patarlėms?Rašo angliškus žodžius į bendravimo saulę.**Išvada:** Bendravimo normos nepakito – ir dabar mums norisi, kad su mumis bendrautų mandagiai, kad sulauktume paramos, o ne patyčių. Aštuntokai per teatro pamoką šias situacijas suvaidins Forumo teatro metodais.  |
|  | Vertinimas | Grupės gauna iki 10 taškų iš lietuvių kalbos ir teatro (1 priedas). |

 |
| **Priedai** | *Nurodyti pavadinimus, dokumentus pridėti žemiau.*1 priedas: vertinimo kriterijai. 2 priedas: lietuviškos patarlės. |
| **Rezultatai** | Situacijos repetuojamos ir suvaidinamos Forumo tetaro metodu gimnazijos bendruomenei apibendrinamojo renginio metu.Gimnazijoje mažėja patyčių.Mokiniai pagerina lietuvių kalbos ir anglų k.pasiekimų vidurkį (ne mažiau kaip 50 proc.mokinių). |

**Rekomendacijos mokytojams**: *(1 – 3 punktai)*

1. Būtina griežtai reglamentuoti laiką ir vaidmenis grupėse.
2. Dėl papildomos medžiagos (vokų su angliškomis patarlėmis) galima rašyti el.paštu ausraindrisiunienė@gmail.com

**1 priedas**

**Vertinimas**

Kaupiamasis vertinimas: mokiniai gauna taškų iš lietuvių kalbos, iš anglų kalbos ir teatro (teatro dalyką turi 8 klasė).

|  |  |  |  |
| --- | --- | --- | --- |
| Mokinių gebėjimai pagal BP | **Patenkinamas****4 - 5** | **Pagrindinis****6 - 8** | **Aukštesnysis****9 - 10** |
| Vertinimo kriterijai:Sukuria situaciją, atspindinčią patarlės idėją, laikydamiesi pasakojimo struktūros reikalavimų (turinčią užuomazgą, kulminaciją ir atomazgą), ją pristato klasėje. Pasiskirstoma vaidmenimis, bendradarbiaujama grupėje. | Sukurta situacija turi trūkumų: patarlės idėja atspindėta iš dalies. Pasakojimo struktūra turi 2 trūkumus. Pristatymui stinga įtaigumo, aiškumo.Grupės narių vaidmenys ne visai apibrėžti, kai kurie nariai neįsitraukia į darbą.  | Patarlės idėja atspindėta, bet yra priekaištų pasakojimo struktūrai (1 trūkumas). Pristatoma garsiai, aiškiai, bet trūksta įtaigumo, emocinio poveikio. Stengiamasi bendradarbiauti grupėje, vaidmenys apibrėžti, bet kartais nuo jų nukrypstama.  | Sukurta situacija visiškai atspindi patarlės idėją, pasakojimo struktūra be priekaištų, vaidmenys aiškūs, jų laikomasi, puikiai, draugiškai ir konstruktyviai bendradarbiaujama.  |

2 priedas: **Lietuviškos patarlės**

Kai kišenė tuščia, draugų nėr.

Jeigu nori išsaugoti paslaptį nuo priešo, saugok ją ir nuo draugo.

Nekask kitam duobės – pats įkrisi.

Bloga kalba užmuši – gera neatgaivinsi.

Akyse draugas, o už akių – neprietelius.